ಕಾಡುತ್ತಿರುವ ಹಂದಿ ಜ್ವರಕ್ಕೆ ಇಲ್ಲಿದೆ ಮನೆ ಮದ್ದು..! ಇಂದಿನ ದಿನಗಳಲ್ಲಿ ಮನುಷ್ಯರಿಗೆ ಅನೇಕ ಕಾಯಿಲೆಗಳು ಕಾಡುತ್ತಿವೆ. ಅವುಗಳಲ್ಲಿ ಹಂದಿ ಜ್ವರ ಕೂಡ ಒಂದು. ಇದು ಒಮ್ಮೆ ಒಕ್ಕರಿಸಿಕೊಂಡರೆ ಭಯಾನಕವಾಗಿ ಕಾಡುತ್ತವೆ. ಹಾಗೆ ಇದಕ್ಕೆ ಯಾವ ಲಸಿಕೆ ಪಡೆದುಕೊಳ್ಳಬೇಕು ಎನ್ನುವುದು ಜನರಿಗೆ ತಿಳಿಯದಾಗಿದೆ. ಯಾವುದೇ ಕಾಯಿಲೆಯಾಗಲೀ ಬರುವ ಮುನ್ನವೇ ಅದರ ಬಗ್ಗೆ ಸಾಕಷ್ಟು ಕಾಳಜಿ ವಹಿಸಬೇಕು. ಅಂತೆಯೇ ಈ ಹಂದಿ ಜ್ವರವನ್ನು ಬರುವ ಮೊದಲು ಜನರು ಜಾಗೃತವಾಗಿರಬೇಕು ಹಾಗೂ ಸಾಧ್ಯವಾದಷ್ಟು ಮನೆಮದ್ದನ್ನು ಬಳಸಿ ನಮ್ಮಲ್ಲಿರುವ ಆಯಂಟಿ ಬಯೋಟಿಕ್ ಅಂದರೆ ರೋಗ ನಿರೋಧಕ ಶಕ್ತಿಯನ್ನು ಜಾಗೃತಗೊಳಿಸಬೇಕು. ಹಾಗೆ ಮಾಡುವುದರಿಂದ ಇಂತಹ ಜ್ವರಗಳು ನಮ್ಮ ಹತ್ತಿರ ಬಂದರೂ ಸಹ ಅದನ್ನು ತಡೆಯುವಂತೆ ಈ ರೋಗ ನಿರೋಧಕ ಶಕ್ತಿಗಳು ಸಹಾಯಮಾಡುತ್ತದೆ. ಆರೋಗ್ಯ ತಜ್ಞರು ಹೇಳಿರುವಂತೆ ಈ ರೋಗವು ಪ್ರಾಥಮಿಕ ವೈರಸ್ ನ ಹೆಚ್೧ಎನ್೧ ನಿಂದ ಉಂಟಾಗುತ್ತದೆ. ಇಂದಿನ ದಿನದಲ್ಲಿ ಬೇರೆ ಬೇರೆ ರಾಜ್ಯಗಳಲ್ಲಿ ಕಂಡುಬರುತ್ತಿರುವ ಹಂದಿ ಜ್ವರರದ ಪ್ರಕರಣವು ಆತಂಕಕ್ಕೆ ಕಾರಣವಾಗಿದೆ. ಹಂದಿ ಜ್ವರದ ಪ್ರಮುಖ ಲಕ್ಷಣವೆಂದರೆ ಜ್ವರ, ಕೆಮ್ಮು, ಗಂಟಲು ನೋಯುವುದು ದೇಹದ ನೋವು, ತಲೆನೋವು, ಶೀತ ಮತ್ತು ಆಯಾಸವು ಅತಿಯಾಗಿರುತ್ತದೆ. ಆದ್ದರಿಂದ ಮನೆಗಳನ್ನು ಸ್ವಚ್ಛವಾಗಿ ಇಟ್ಟುಕೊಳ್ಳಬೇಕು ಹಾಗೂ ಬೇವಿನ ಎಲೆಗಳ ಧೂಪ, ಹೊಗೆ ಹಾಕಬೇಕು. ಆದಷ್ಟು ಕೊತ್ತಂಬರಿ ಬೀಜಗಳೊಂದಿಗೆ ನೀರನ್ನು ಕುಡಿಯಬೇಕು. ಇನ್ನು, ತುಳಸಿ ರಸವನ್ನು ಸೇವನೆ ಮಾಡಬೇಕು. ಸಾಧ್ಯವಾದಷ್ಟು ಯೋಗ ಪ್ರಾಣಾಯಾಮ ಹೀಗೆ ಮೊದಲಾದ ವ್ಯಾಯಾಮಗಳನ್ನು ಮಾಡಬೇಕು.. ನಾವು ಹೇಳಿರುವುದು ಕೇವಲ ಹಂದಿ ಜ್ವರವನ್ನು ನಿಯಂತ್ರಿಸಲು ಅಥವಾ ಬಾರದೇ ಇರುವಂತೆ ಕ್ರಮಕೈಗೊಳ್ಳಲು ಆದ್ದರಿಂದ ಈ ಜ್ವರದ ಬಗ್ಗೆ ಕಡೆಗಣಿಸದೆ ಬಂದ ಕೂಡಲೇ ವೈದ್ಯರಲ್ಲಿ ತೋರಿಸುವುದು ಉತ್ತಮ.